شیلی‌ده عاجیل وضعیت قالدیریلیر
شیلیده کئچن هفته آرتان شدت حادثه‌لری سببیله اعلان ائدیلن و امنیتین عسگره تسلیم ائدیلمه‌سینی احاطه ائدن عاجیل وضعیتین بو گون قالدیریلاجاغی ائشیتدیریلدی.
شیلی دولت باشقانلیغی مطبوعات اوفی‌سیندن ائدیلن آچیقلامایا گؤره، شیلی پریدنتی سباستیان پینرا، شدت نوماییش‌لری سببیله اؤلکه‌نین موختلیف بؤلگه‌لرینده اعلان ائدیلن عاجیل وضعیتین قالدیریلماسینی نظرده توتان فرمان ایمضالادی.
بونا گؤره، شیلی‌نین نورمالا دؤنمه‌سینه قاتقی تامین ائتمک مقصدیله اعلان ائدیلن عاجیل وضعیت بو گون اعتباریله گئچرلی اولدوغو بوتون بؤلگه‌لرده قال‌دیریلا‌جاق.
بئله‌جه 19 اوکتوبردان بو یانا داوام ائدن تدبیرلر سونا چاتا‌جاق و اوردو منسوب‌لاری شهر امنیتین‌دن مسئول اولمایا‌جاق.
باشکند سانتیاگودا 3 میلیون‌دان چوخ اینسان ایستیفاده ائتدیغی ان اهمیت‌لی نقلیات واسطه‌سی اولان مترویا بینیش اؤدنیش‌لرینده معین ساعات‌لار آراسیندا تطبیق اولماق اوچون یوزده 4 آرتیم ائدیلمه‌سی قراری آلینمیشدی.
قرارا اعتراض اولا‌راق مترودا تورنیکدن آتلاما شکلینده باشلایان اعتراضلار، کئچن هفته امنیت گوجلری‌نین تورنیکدن آتلایا‌راق اؤدنیش اؤدمه‌دن کئچن‌لره گوج ایستیفاده ائتمه‌سیله شدت حادثه‌لرینه چئوریلمیشدی. اؤلکه عمومی‌سینه یاییلان و حکومت علیهداری اعتراضلارا چئوریلن گؤستریلر سببیله یاغمالاما و اودلاما حادثه‌لری یاشانمیش، 3 بؤلگه ایله 11 شهرده امنیتین اوردویا بوراخیلماسینی احاطه ائدن عاجیل کوچه‌یه چیخما قاداغانی اعلان ائدیلمیشدی.
گؤستری‌لرده 19 نفر اؤلموش، 500دن چوخ آدام یارالانمیش، 3 مین‌دن چوخ آدام دا نظارته آلینمیشدی.
شیلی‌ده امنیت، دیکتاتور آوگوستو پینوشه‌نین 1990دا دئوریلمه‌سین‌دن بو یانا طبیعی فلاکتلردن سونرا ایلک دفعه عاجیل وضعیت  اعلانی ایله اوردویا تسلیم ائدیلمیشدی.
